Diari Oficial de la Generalitat Valenciana


Sumari del DOGV 2738, del 30-04-1996 (1996/838079)

ACORD de 16 d'abril de 1996, del Govern Valencià, pel qual s'aprova el canvi de denominació de tres llocs de secretaria de districte de l'Ajuntament de València.
-----------------------------------------------------------------------------------------------------------------------------------------------------------------

### Dades del document

Número de DOGV
:   2738

Data del DOGV
:   30-04-1996

Secció del DOGV
:   ALTRES DISPOSICIONS

Número del document
:   1996/838079


Data del document
:   16-04-1996

Organisme emissor
:   Conselleria de Presidència

Tipus de document
:   Acord

ACORD de 16 d'abril de 1996, del Govern Valencià, pel qual s'aprova el canvi de denominació de tres llocs de secretaria de districte de l'Ajuntament de València.   
El Govern Valencià, en la reunió del dia 16 d'abril de 1996, adoptà l'acord següent:  
Vista la Resolució de l'Alcaldia de l'Ajuntament de València de 20 de febrer de 1996, que proposa procedir al canvi de denominació dels tres llocs de secretaria de districte, reservats a funcionaris amb habilitació de caràcter nacional, subescala de secretaria, categoria superior, per la de secretaria adjunta, en entendre més adequada a les funcions fixades per a aquests llocs de col·laboració de la secretaria general.  
Tenint en compte que el lloc de treball de secretaria de districte és un lloc de col·laboració la creació del qual correspon a l'entitat local competent, en virtut de l'article 2, apartat g) del Reial Decret 1.732/1994, de 29 de juliol, sobre provisió de llocs de treball reservats a funcionaris d'administració local amb habilitació de caràcter nacional i que aquest mateix article estableix que els llocs de col·laboració seran classificats per les comunitats autònomes a proposta de la corporació local corresponent.  
Atés que la denominació d'un lloc de treball és un element de classificació, d'acord amb l'article 15 de la Llei 30/1984, de 2 d'agost, de Mesures per a la Reforma de la Funció Pública, la proposta feta per l'Ajuntament de València cal entendre-la com a proposta de modificació de la classificació del lloc de treball i, per tant, cal aplicar-li la regulació legal sobre classificació.   
Atés que l'article 159.1 del Text Refós de les disposicions legals vigents en matèria de Règim Local, aprovat pel Reial Decret Legislatiu 781/1986, de 18 d'abril, en la redacció donada per la Llei 42/1994 de 30 de desembre, i els articles 2 i 9 del Reial Decret 1.732/1994, de 29 de juliol, estableixen que la competència per a la classificació dels llocs de treball reservats a funcionaris d'administració local amb habilitació de caràcter nacional correspon a les comunitats autònomes. I que els expedients de classificació seran resolts per l'òrgan competent de la comunitat autònoma respectiva i les resolucions corresponents es publicaran en els diaris oficials i seran remeses a la Direcció General de la Funció Pública i publicades conjuntament per aquesta en el Butlletí Oficial de l'Estat amb caràcter trimestral com a mínim.  
Atés que la disposició addicional primera del Reial Decret 1.732/1994, de 29 de juliol, estableix que les modificacions en la classificació dels llocs de treball efectuades a l'empara d'aquest decret no afectaran les destinacions dels qui les exerciren amb caràcter general.  
Atés que en l'àmbit de la Generalitat Valenciana, l'article 44 del Decret 210/1995, de 24 de juliol, pel qual s'aprova el Reglament Orgànic i Funcional de la Conselleria d'Administració Pública, atribueix a la Direcció General de Coordinació Institucional i Secretariat del Govern la competència per a realitzar la proposta sobre la classificació dels llocs de treball reservats a funcionaris d'administració local amb habilitació de caràcter nacional, i que en virtut de l'article 25 de la Llei de la Generalitat Valenciana 5/1983, de 30 de desembre, correspon la resolució al Govern Valencià.  
Per tot el susdit, a proposta del conseller de Presidència, el Govern Valencià  
ACORDA  
Modificar la denominació dels tres llocs de secretaria de districte de l'Ajuntament de València que passaran a denominar-se secretaria adjunta, reservats a funcionaris d'administració local amb habilitació de caràcter nacional, subescala secretaria, categoria superior, d'acord amb la Resolució de l'Alcaldia de València de 20 de febrer de 1996, i la normativa d'aplicació sobre provisió de llocs de treball reservats a funcionaris d'administració local amb habilitació de caràcter nacional.  
Aquesta modificació no afectarà les destinacions dels qui ocupen aquests llocs amb caràcter definitiu.  
Contra aquest acord, que posa fi a la via administrativa, s'hi pot interposar, després de la preceptiva comunicació prèvia al Govern Valencià, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Butlletí Oficial de l'Estat.  
València, 16 d'abril de 1996  
El conseller secretari del Govern Valencià,  
JOSÉ JOAQUíN RIPOLL SERRANO